Modesto Hermida

**Modesto Hermida García**, nado en Vales (San Cristovo de Cea) o 21 de abril de 1946, é un profesor e escritor galego.

## Traxectoria 
Estudou na Escola de Maxisterio de Ourense, en 1968 aprobou a oposición de Mestre Nacional, exerceu en Asturias e mentres estudou Filosofía e Letras (Filoloxía Románica) na Universidade de Oviedo e na  de Santiago de Compostela. En 1981-82 colaborou no Gabinete da Reforma Educativa. En 1982 aprobou a oposición de Profesor agregado de Lingua e Literatura Galegas exercendo no instituto de Redondela. En 1988 empezou a exercer de Inspector de Bacharelato na Consellería de Educación. En 1992 adquiriu a condición de Catedrático de Lingua Galega e Literatura. En 1993 foi profesor Titular de Filoloxía Galego Portuguesa de Escola Universitaria na USC.&nbsp; En 1995 leu a tese de doutoramento en Filoloxía Románica pola USC. Volveu á función de inspector na Consellería de Educación, xubilándose en maio de 2012.

Na década de 1970 militou no Partido Comunista e en Comisións Obreiras. Formou parte da primeira directiva do PEN-CLUBE de Galicia, 1990. De 1987 a 1992 foi Director Literario de Ir Indo Edicións. Entre 1987 e 1988 foi colaborador do programa cultural de TVG Visións. De 1990 a 1996 participou no Diario Cultural da Radio Galega. En 1996 foi premio da Crítica-Galicia, na modalidade de Investigación.

Colaborou en varios xornais galegos, especialmente no Faro de Vigo ("Artes e Letras", "A pizarra"), ás veces co pseudónimo Rego Mazaira. Colaborou no Proxecto Galicia (Hércules Edicións) dirixido por Darío Villanueva.

En 2015, foi homenaxeado coa publicación do libro *Polos vieiros das palabras. Homenaxe a Modesto Hermida*, a cargo de Xesús Alonso Montero e Antón Pulido Novoa.

## Publicacións 
### Poesía 
* *No fío da navalla e outros poemas* (2010), Vigo, Ir Indo Edicións, ISBN 9788476806616.
* Dez textos poéticos en *A carón do mar* (serigrafías) de Antón Pulido (2010), Vigo.

### Narrativa 
* *O tempo escuro* (2018), Ir Indo, ISBN 978-84-7680-739-2. Relatos.

### Estudos literarios 
* *As revistas literarias en Galicia na Segunda República* (1987), Sada, Ediciós do Castro, ISBN 8474923301
* *Castelao para nenos* (1988), Madrid, Ediciones de la Torre, ISBN 9788486587284
* "Literatura gallega" en *Letras españolas 1988* (1989), Madrid, Ed. Castalia y Ministerio de Cultura, ISBN 84-7039-549-1
* *Castelao e “Os dous de sempre”* (1990), Vigo, Editorial Galaxia, ISBN 9788471547453
* *Narrativa Galega: Tempo do Rexurdimento* (1995), Vigo, Edicións Xerais de Galicia, ISBN 9788475078861 (tese de doutoramento)
* *Nas Ondas de Galicia* (2009), Vigo, Ir Indo Edicións, ISBN 9788476806357 (escolma e artigos na radio)
* *Xesús Alonso Montero (palabras e compromiso)* (2010), Vigo, Ir Indo Edicións, ISBN 9788476806586
* "Xesús Alonso Montero, obxecto poético", en *Ágora de Orcellón, nº 30: Homenaxe a Xesús Alonso Montero* (2015), Instituto de Estudios Carballiñeses, ISSN 1577-3205
* "Manuel María n´O Carballiño", en *Cadernos Ramón Piñeiro (XXV): Manuel María. Cecais hai unha luz* (2016), Xunta de Galicia, ISBN 978-84-453-5216-8
* "Carlos Casares: da miña acordanza", en *Cadernos Ramón Piñeiro (XXVII): Carlos Casares: homenaxe* (2017), Xunta de Galicia, ISBN 978-84-453-5258-8

### Edicións de textos literarios 
* Ramón de Valenzuela, *Non agardei por ninguén* (1989), Vigo, Edicións Xerais de Galicia, ISBN 8475074111
* Xan de Masma (Patricio Delgado Luaces), *A besta* (1993), Vigo, Editorial Galaxia, ISBN  8471548577
* Luís Otero Pimentel, *Campaña da Caprecórneca* (1994), Vigo, Editorial Galaxia, ISBN 8471549034
* *Narradores ocasionais do século XIX (relato breve)* (2003), Santiago de Compostela, CIRP, ISBN 844533736X
* Federico García Lorca, *Seis poemas galegos* (2004), Santiago de Compostela, Dirección Xeral de Política Lingüística e Xefatura Superior de Policía de Galicia

### Libros para o ensino 
* *Lingua galega 6* (con guía didáctica) (1985), Madrid, Ediciones S.M.
* *A prensa en galego* (1993), Santiago de Compostela, Xunta de Galicia
Libros para o ensino dos que é coautor:
* *Lingua galega 8* (con Guía didáctica) (1985), Madrid, Ediciones S.M.
* *Lingua galega 6* (con Guía didáctica) (1986), Madrid, Ediciones S.M.
* *Lingua galega 7* (con Guía didáctica) (1986), Madrid, Ediciones S.M./Editorial Galaxia
* *Lingua galega 8* (con Guía didáctica) (1986), Madrid, Ediciones S.M./Editorial Galaxia
* *Lingua galega e literatura. Secundaria 2* (con Guía didáctica) (1997), Madrid, Ediciones S.M.

### Traducións 
* *Correo da Unesco*, novembro de 1993
* Ramón Izquierdo Perrín, *Santiago de Compostela, Camino de la Salud,* edición trilingüe, (2003), A Coruña, Hércules Ediciones
## Vida persoal 
Casou con  Lourdes Mondelo Vázquez. É o pai da actriz e bailarina Sabela Hermida e do consultor e enxeñeiro Alexandre Hermida.

## Notas 
## Véxase tamén 
### Bibliografía 
* 

### Ligazóns externas 
*